Uhuru Kenyatta
Uhuru Mujgaj Kenijata (; Najrobi, 26. oktobar 1961) kenijski je političar i 4. predsednik Kenije. Pre toga je vršio više funkcija u kenijskoj vladi. Sin je bivšeg kenijskog predsednika, Džomoa Kenijate.

Biografija 
Rođen je kao sin Džomoa Kenijate, borca za slobodu Kenije i njenog prvog predsednika od 1964. do 1978. godine. Završio je Školu svete Marije u Najrobiju, nakon čega je studirao na Koledžu Emherst u SAD.

Godine 2001. ušao je u kenijsku vladu kao ministar za lokalnu vladu tokom mandata predsednika Danijela arap Moija. Uprkos neiskustvu u politici, Moi ga je favorizovao za svog naslednika. Kenijata je na predsedničke izbore 2002. izašao kao kandidat vladajuće Afričke nacionalne unije Kenije, ali je uveliko izgubio od vođe opozicije, Mvaija Kibakija. Na predsedničkim izborima 2007. je podržao Kibakija, nakon čega ga je ovaj uzeo u svoju vladu kao ministra za lokalnu vladu u januaru 2008, dok nije postavljen za zamenika predsednika vlade i ministra trgovine aprila 2008. kao deo dogovora u vladajućoj koaliciji. 

Kenijata je bio ministar finansija od 2009. do 2012, a u isto je vreme i dalje vršio funkciju zamenika predsednika vlade. 

Međunarodni krivični sud ga je optužio za počinjenje zločina protiv čovečnosti tokom nereda i nasilja koji su usledili nakon izbora 2007. u Keniji, nakon čega je dao ostavku na mesto ministra finansija 27. februara 2012. godine.

Pobedio je na predsedničkim izborima u martu 2013, nakon čega je postao novi predsednik Kenije. Na funkciju je stupio 9. aprila 2013. godine.

Privatni život 
Uhuru Kenijata je u braku sa Margaret Gakuo Kenijata. S njom ima troje dece (Džomo, Džaba i Ngina). Po veroispovesti je katolik.

Izvori

Spoljašnje veze 

 Official website
 Uhuru Kenyatta 

Predsjednici Kenije
Kenijski političari